Diari Oficial de la Generalitat Valenciana


Sumari del DOGV 9938, del 17-09-2024 (2024/9338)

RESOLUCIÓ de 12 de setembre de 2024, de la directora general de Personal, per la qual es convoca concurs de trasllats general per a la provisió de llocs de treball de naturalesa funcionarial, d'administració especial, del cos superior d'administració sanitària i de salut pública de l'administració de la Generalitat, escala farmacèutics i farmacèutiques d'administració sanitària i de salut pública (A1-S03-02), gestionat per la Conselleria de Sanitat.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9938

Data del DOGV
:   17-09-2024

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2024/9338

CVE
:   MIBS-D-6306-9979

Data del document
:   12-09-2024

Organisme emissor
:   Conselleria de Sanitat

Tipus de document
:   Resolució

Correcció d'errades

Actualment, hi ha llocs de treball de naturalesa funcionarial, d’administració especial, del cos superior d’administració sanitària i de salut pública de l’Administració de la Generalitat, escala farmacèutics d’administració sanitària i de salut pública (A1-S03-02), que gestiona la Conselleria de Sanitat, la forma de provisió dels quals és el concurs general, que s’inclouen en les relacions de llocs de treball vigents que es van aprovar mitjançant la Resolució de 22 de novembre de 2023, del conseller de Sanitat, per la qual s’aproven les relacions de llocs de treball, de naturalesa funcionarial, la gestió de les quals s’atribuïx a la Conselleria de Sanitat (DOGV núm. 9734 / 28.11.2023), i que es troben vacants.

Les ofertes d’ocupació pública de 2017, 2018, estabilització de 2019 i 2022, per al personal que gestiona la Conselleria de Sanitat, inclouen l’oferta de llocs de treball de naturalesa funcionarial, d’administració especial, del cos superior d’administració sanitària i de salut pública de l’Administració de la Generalitat, escala farmacèutics d’administració sanitària i de salut pública (A1-S03-02), o previs corresponents a este cos i esta escala d’acord amb les equivalències que s’establixen en l’annex V de la Llei 4/2021, de 16 d’abril, de la funció pública valenciana, i en execució d’estes s’han convocat diferents processos selectius actualment en tramitació.

L’article 21.1 del Decret 3/2017, de 13 de gener, del Consell, pel qual s’aprova el Reglament de selecció, provisió de llocs de treball i mobilitat del personal de la funció pública valenciana (DOGV núm. 7964 / 24.01.2017), disposa que, amb caràcter general, l’adjudicació de destins al personal de nou ingrés s’efectuarà entre els llocs que hagen quedat vacants després d’un concurs previ del personal funcionari de carrera.

D’altra banda, el resolc dècim de la Resolució de 16 de desembre de 2022, del conseller de Sanitat Universal i Salut Pública, d’adopció de les mesures necessàries per a executar i desplegar el capítol I del Decret 71/2022, de 27 de maig, del Consell, pel qual s’adapten les ofertes d’ocupació pública aprovades i pendents de convocatòria; s’executa la Llei 20/2021, de 28 de desembre, de mesures urgents per a la reducció de la temporalitat en l’ocupació pública; i s’aprova l’oferta d’ocupació pública de l’any 2022 en l’àmbit de la Conselleria de Sanitat Universal i Salut Pública (DOGV núm. 9494 / 21.12.2022), disposa que, per a garantir el compliment de l’obligació de convocar el concurs de trasllats amb caràcter previ als processos selectius, i permetre, al seu torn, assolir els objectius que marca la Llei 20/2021, citada, en els terminis que establix, es convocarà un únic concurs de trasllats per categoria.

Així doncs, és procedent convocar este concurs d’acord amb el que es disposa en els articles 110 i següents de la Llei 4/2021, de 16 d’abril, de la funció pública valenciana (d’ara en avant, LFPV), i la secció primera del capítol I del títol III del Decret 3/2017, de 13 de gener, del Consell, pel qual s’aprova el Reglament de selecció, provisió de llocs de treball i mobilitat del personal de la funció pública valenciana.

Per tot això, en virtut de la competència que atribuïx l’article 17 del Decret 135/2023, de 10 d’agost, del Consell, pel qual s’aprova el Reglament orgànic i funcional de la Conselleria de Sanitat (DOGV núm. 9661 / 14.08.2023),

RESOLC

*Primer*

Convocar el concurs de trasllats general per a la provisió de llocs de treball vacants de naturalesa funcionarial, d’administració especial, del cos superior d’administració sanitària i de salut pública de l’Administració de la Generalitat, escala farmacèutics d’administració sanitària i de salut pública (A1-S03-02), que gestiona la Conselleria de Sanitat, d’acord amb les bases següents:

1. Normes generals

Es convoquen per a la provisió, per concurs general, els llocs de treball vacants de naturalesa funcionarial, d’administració especial, del cos superior d’administració sanitària i de salut pública de l’Administració de la Generalitat, escala farmacèutics d’administració sanitària i de salut pública (A1-S03-02), que gestiona la Conselleria de Sanitat, que s’especifiquen en l’annex I.

El concurs es regirà per estes bases; pels resolcs sext i dècim de la Resolució de 16 de desembre de 2022, del conseller de Sanitat Universal i Salut Pública, d’adopció de les mesures necessàries per a l’execució i el desplegament del capítol I del decret 71/2022, de 27 de maig, del Consell, pel qual s’adapten les ofertes d’ocupació pública aprovades i pendents de convocatòria, s’executa la Llei 20/2021, de 28 de desembre, de mesures urgents per a reduir la temporalitat en l’ocupació pública, i s’aprova l’oferta d’ocupació pública de l’any 2022 en l’àmbit de la Conselleria de Sanitat Universal i Salut Pública; pel que es disposa en la secció primera del capítol I del títol III del Decret 3/2017, de 13 de gener, del Consell, pel qual s’aprova el Reglament de selecció, provisió de llocs de treball i mobilitat del personal de la funció pública valenciana, en el que no contradiga la Resolució de 16 de desembre de 2022, citada; per la Resolució de 10 de juliol de 2024, per la qual s’acorda l’aplicació de la tramitació d’urgència, a partir de la data de la firma, a les convocatòries dels concursos de trasllats de personal funcionari que gestiona la Conselleria de Sanitat, i per la resta de normes de general aplicació al procediment.

La valoració de mèrits es farà segons al barem de mèrits que figura en l’annex II, d’acord amb l’Orde 12/2017, de 26 de juny, de la Conselleria de Justícia, Administració Pública, Reformes Democràtiques i Llibertats Públiques, per la qual s’aproven els barems aplicable als concursos de mèrits per a la provisió de llocs de treball de l’Administració de la Generalitat (DOGV núm. 8832 / 11.06.2020); el punt tercer de la Resolució de 15 de maig de 2020, de la consellera de Sanitat Universal i Salut Pública, per la qual s’acorda l’adopció de mesures relatives al personal al servici de les institucions sanitàries del Sistema Valencià de Salut de la Comunitat Valenciana, amb motiu de la pandèmia provocada per la COVID-19 (DOGV núm. 8813 / 18.05.2020); el resolc quint de la Resolució de 24 de novembre de 2020, de la consellera de Sanitat Universal i Salut Pública, per la qual s’acorda l’adopció de mesures per a garantir la capacitat del Sistema Valencià de Salut de la Comunitat Valenciana en matèria de recursos humans, davant de la pandèmia provocada per la COVID-19 (DOGV núm. 8962 / 27.11.2020), i per l’Acord de la Comissió Assessora de Selecció i Provisió, en relació amb la valoració en els processos selectius que es deriven de les ofertes públiques d’ocupació 2017, 2018 i estabilització de 2019, dels servicis prestats en les institucions sanitàries del Sistema Valencià de Salut, durant el temps de duració dels estats d’alarma que va provocar la pandèmia de COVID-19, publicat mitjançant la Resolució de 24 de maig de 2023, del conseller de Sanitat Universal i Salut Pública (DOGV núm. 9608 / 01.06.2023).

2. Participants

Per a participar en esta convocatòria serà necessari estar en possessió dels requisits que s’exigixen en la classificació del lloc de treball al qual es concorre i altres que es preveuen en la normativa vigent, en la data en què finalitze el termini de presentació d’instàncies per a participar en este concurs i mantindre’ls durant tot el procediment, fins al dia de la presa de possessió.

A) Podrà participar en este concurs el personal funcionari de carrera que gestiona la Conselleria de Sanitat que es trobe en un dels supòsits següents:

– El personal integrat en el cos superior tècnic d’administració sanitària de l’Administració de la Generalitat, escala farmacèutics d’administració sanitària (A1-S02-02), d’acord amb la Llei 10/2010, de 9 de juliol, d’ordenació i gestió de la funció pública valenciana.

– El personal integrat en el cos superior tècnic de salut pública de l’Administració de la Generalitat, escala farmacèutics de salut pública (A1-S03-02), d’acord amb la Llei 10/2010, de 9 de juliol, d’ordenació i gestió de la funció pública valenciana.

– El personal integrat en el cos superior d’administració sanitària i de salut pública de l’Administració de la Generalitat, escala farmacèutics d’administració sanitària i de salut pública (A1-S03-02), d’acord amb la Llei 4/2021, de 16 d’abril, de la funció pública valenciana.

La participació en este concurs de mèrits podrà tindre caràcter voluntari o forçós:

A.1) Podrà participar amb caràcter voluntari:

A.1.a) El personal funcionari de carrera en actiu integrat en els cossos i les escales la gestió dels quals s’atribuïx a la Conselleria de Sanitat, quan es trobe en alguns dels supòsits de l’apartat A.

El personal amb destinació definitiva haurà d’haver estat un mínim de dos anys en el lloc de treball obtingut amb caràcter definitiu, excepte en els supòsits que assenyala l’apartat 7 de l’article 114 de l’LFPV.

A.1.b) El personal funcionari de carrera integrat en els cossos i les escales de l’apartat a que reingresse al servici actiu per mitjà d’este concurs.

Si el personal funcionari de carrera que pretén reingressar no ha estat integrat amb anterioritat en els cossos i les escales que es detallen en l’apartat A, també podrà participar en este concurs sempre que les característiques de l’últim lloc de treball que va obtindre amb destinació definitiva siguen equiparables a les del cos i l’escala que es convoquen, d’acord amb el que es disposa en la disposició addicional tercera de l’LFPV.

El personal funcionari de carrera en excedència voluntària per interés particular haurà d’haver estat un mínim de dos anys en esta situació, d’acord amb el que disposa l’apartat 1 de l’article 147 de l’LFPV.

A.1.c) El personal declarat en suspensió ferma de funcions per un període superior a 6 mesos, en virtut d’una sentència penal o sanció disciplinària, sempre que haja complit el període de suspensió.

A.1.d) D’acord amb el que es disposa en l’article 85.3 del Decret 3/2017, pel qual s’aprova el Reglament de selecció, provisió de llocs de treball i mobilitat del personal de la funció pública valenciana, per als llocs de treball que estiguen oberts a altres administracions públiques per a la provisió per concurs, indicat en la columna Provisió de la taula de relació de llocs de l'Annex I, el personal participant que no tinga la condició de funcionari de carrera en els cossos i les escales la gestió dels quals s’atribuïx a la Conselleria de Sanitat, haurà d’aportar, juntament amb la sol·licitud de participació, un certificat de l’administració d’origen en el qual es faça constar:

A.1.d.1) La condició de personal funcionari de carrera i sector d’administració, general o especial.

A.1.d.2) El cos, l’escala o l’agrupació de personal funcionari de carrera a la qual pertany, així com les funcions i requisits d’accés a esta. Si l’administració d’origen no està estructurada en cossos, escales o qualsevol altra agrupació de funcionaris, s’especificaran les funcions i les característiques del lloc de treball que exercix en la seua administració d’origen.

A.1.d.3) La titulació que li va servir per a accedir al cos, l’escala o l’agrupació a què pertany.

La no aportació d’este certificat suposarà l’exclusió de la persona participant en la convocatòria.

A.2) Participarà, amb caràcter forçós, el personal funcionari de carrera la gestió del qual s’atribuïx a la Conselleria de Sanitat, sector d’administració especial, dels cossos i les escales que es detallen en l’apartat A:

A.2.a) En situació d’excedència forçosa. L’obligació de participar en el concurs d’este personal està limitada a llocs de treball de la seua localitat.

A.2.b) En expectativa de destinació. Este personal haurà de sol·licitar, almenys, els llocs de treball que es convoquen en la seua localitat.

A.2.c) En adscripció provisional en algun dels llocs de treball que es convoquen per a la provisió en esta resolució. Este personal ha de sol·licitar, almenys, el lloc que ocupa provisionalment.

En cas de no participar en este concurs de mèrits, el personal que s’inclou en el supòsit a es declararà en la situació d’excedència voluntària per interés particular, d’acord amb el que es preveu en els articles 161.2 i 147.3 de l’LFPV, i el personal inclòs en el supòsit b es declararà en situació d’excedència forçosa, d’acord amb el que es disposa en l’article 160.b de l’LFPV.

Si no concorre en este concurs de mèrits, el personal que s’inclou en el supòsit c no podrà continuar exercint el lloc que ocupa provisionalment mitjançant una adscripció provisional; la Direcció General de Personal procedirà a adscriure’l provisionalment en un altre lloc, d’acord amb els criteris que es fixen en l’LFPV, segons el que es disposa en l’article 120.5 de l’LFPV.

B) No podran prendre part en este concurs:

B.1) El personal suspés en ferm, mentres dure la suspensió.

B.2) El personal que, per sanció de demèrit, estiga impossibilitat per a participar en els procediments de provisió dels llocs de treball que es convoquen, mentres dure la sanció.

B.3) El personal excedent voluntari per un interés particular, durant el termini legal obligatori de permanència en esta situació.

B.4) Els sancionats amb trasllat forçós amb canvi de localitat, per a sol·licitar la destinació en la localitat en què se’ls va imposar la sanció fins que transcórrega el període d’esta.

3. Llocs de treball per a sol·licitar

El personal que participe voluntàriament, comprés en l’apartat A.1 de la base 2, podrà sol·licitar, per orde de preferència, tots els llocs de treball relacionats en l’annex I, sempre que complisquen els requisits que s’exigixen.

El personal en excedència forçosa, comprés en l’apartat A.2.a de la base 2, haurà de sol·licitar, com a mínim, els llocs de treball que es convoquen de la seua localitat i per als quals complisca els requisits que s’exigixen, d’acord amb el que es disposa en l’art. 161.2 de l’LFPV i 45.3 del Decret 3/2017.

El personal en expectativa de destinació, que es comprén en l’apartat A.2.b de la base 2, haurà de sol·licitar, com a mínim, els llocs de treball situats en la localitat a on estava destinat per als que complisca els requisits que s’exigixen, d’acord amb el que es disposa en l’art. 163.2.b de l’LFPV.

El personal en adscripció provisional, comprés en l’apartat A.2.c de la base 2, haurà de sol·licitar, almenys, el lloc de treball que ocupa provisionalment, d’acord amb el que es disposa en l’art. 120.5 de l’LFPV i 45.4 del Decret 3/2017.

El personal declarat en suspensió ferma, comprés en l’apartat A.1.c de la base 2, podrà sol·licitar tots els llocs de treball que es detallen en l’annex I per als quals complisca els requisits que s’exigixen, a l’efecte del que es disposa en l’art. 166.1 de l’LFPV.

Per raons de convivència familiar, si dos persones participants estan interessades en els llocs de treball que oferix este concurs per a un municipi determinat, poden condicionar les seues peticions al fet que les dos obtinguen la destinació en este municipi; en cas contrari, s’entendrà anul·lada la petició formulada per les dos. Els qui s’acullen a esta petició condicional hauran de concretar-ho en la sol·licitud i acreditar-ho degudament en l’expedient.

4. Presentació de sol·licituds

Els models de sol·licitud de participació i petició de llocs de treball seran els que s’indiquen en la convocatòria, i seran els únics vàlids per participar en el concurs. Així mateix, serà obligatori que els interessants utilitzen els models específics normalitzats d’autobarem, relació de documents i sol·licitud d’aportació de documents que figuren com a annexos a esta convocatòria.

a) Elaboració del document amb la relació dels llocs de treball sol·licitats.

En la pàgina web de la Conselleria de Sanitat [https://www.san.gva.es/ca/web/sanidad,](https://www.san.gva.es/ca/web/sanidad, ) en l’apartat de personal, la persona concursant trobarà l’aplicació informàtica amb tots els números de lloc que hi ha, amb la qual elaborarà, segons les instruccions de la plataforma, un document PDF en què figuren els llocs de treball sol·licitats, per orde de preferència, únicament entre els que s’oferixen l’annex I d’esta resolució. Este concurs de trasllats general no té una segona fase d’adjudicació de resultes.

b) Registre telemàtic.

Una vegada generat el document PDF definitiu, la persona interessada haurà d’accedir, mitjançant el certificat electrònic o qualsevol altre sistema d’identificació i la firma electrònica que preveu la Llei de procediment administratiu comú de les administracions públiques, al tràmit electrònic habilitat dins del mateix apartat de personal, amb la finalitat de seguir els passos següents:

Primer: omplir telemàticament totes les seues dades en la sol·licitud de participació i en la resta de formularis.

Segon: pujar com a annex el document PDF generat amb els números dels llocs de treball sol·licitats, omplit degudament.

Tercer: registrar telemàticament la sol·licitud de participació i el document annex dels llocs de treball sol·licitats, seguint els passos que s’indiquen en el tràmit electrònic.

Només es podrà modificar la relació dels llocs de treball sol·licitats durant el termini de presentació d’instàncies, per la qual cosa s’hauran de tornar a fer tots els passos que s’han descrit anteriorment i registrar, telemàticament, una nova sol·licitud que anul·larà l’anterior totalment. Transcorregut el termini, ja no serà possible modificar els llocs de treball sol·licitats.

c) Entrega de la documentació en el registre d’entrada.

En l’oficina d’assistència en matèria de registres que s’haja triat, dins del termini de presentació de les sol·licituds, la persona participant haurà d’entregar:

Primer: el model normalitzat de sol·licitud d’aportació de documents que figura en l’annex III firmat, en el qual haurà d’omplir les seues dades i marcar la documentació que s’adjunta.

Segon: el model normalitzat de relació de documents que figura en l’annex IV, en el qual haurà d’omplir les seues dades i fer una relació dels mèrits que adjunta en l’orde dels apartats del barem.

Tercer: el model normalitzat d’autobarem que figura en l’annex V omplit degudament.

Quart: la documentació original acreditativa del compliment dels requisits de participació i dels mèrits, o una altra documentació original requerida, per a digitalitzar-la i obtindre una còpia autèntica, en el mateix orde en què s’indique en el model de relació de documents.

El mer fet de lliurar la documentació en el registre no implica participar en el concurs, i la persona concursant s’haurà d’inscriure, obligatòriament, dins del termini segons especifica l’apartat b d’este punt.

La participació en el concurs de trasllats comportarà el consentiment del tractament de les dades de caràcter personal que siguen necessàries per a tramitar el procediment, d’acord amb la normativa vigent.

d) Termini de presentació.

El termini de presentació de la sol·licitud i de la resta de la documentació serà de quinze dies hàbils a comptar de l’endemà de la publicació d’esta convocatòria en el *Diari Oficial de la Generalitat Valenciana*. Si l’últim dia del termini és inhàbil, es considerarà prorrogat al primer dia hàbil següent.

5. Documentació, valoració i fórmula de desempat

Només serà procedent la valoració dels mèrits que al·leguen les persones participants quan estes complisquen els requisits que s’exigixen per a l’exercici del lloc de treball, segons conste en la llista corresponent de llocs de treball aprovada i publicada degudament.

Es valoraran els mèrits obtinguts en la data en què finalitze el termini de presentació d’instàncies per a participar en este concurs. Així mateix, es podran valorar els que estiguen en condicions d’obtindre’s d’acord amb el que es disposa en l’annex II d’esta convocatòria. Les sol·licituds hauran de detallar, en tot cas, els mèrits que s’hi al·leguen.

S’entendran com a acreditats els mèrits al·legats relacionats amb els servicis prestats, en referència a l’apartat 1, Antiguitat i pertinença al cos, i 4, Acompliment, de l’annex II d’esta convocatòria, que consten anotats en el Registre de personal de la Conselleria de Sanitat abans que finalitze el termini de presentació de sol·licituds, així com el coneixement de valencià expedit per la Junta Qualificadora de Coneixements de Valencià, sense que els qui participen hagen d’acreditar documentalment estos mèrits, excepte per al coneixement de valencià, els homologats o revalidats segons la normativa en vigor; en cas d’oposar-se expressament al fet que l’òrgan gestor obtinga directament esta informació per mitjà de consulta interadministrativa, quedaran obligats a aportar els documents corresponents. Tot això sense perjuí que els qui participen puguen aportar voluntàriament la documentació acreditativa d’estos mèrits al procés.

Respecte de la resta de mèrits al·legats i mentres l’Administració no puga fer la valoració d’ofici, les persones participants hauran d’aportar la documentació justificativa segons el que es disposa en esta convocatòria i l’Orde 12/2017, de 26 de juny, de la Conselleria de Justícia, Administració Pública, Reformes Democràtiques i Llibertats Públiques, per la qual s’aproven els barems aplicable als concursos de mèrits per a la provisió de llocs de treball de l’Administració de la Generalitat, en els terminis que s’establixen per a fer-ho en la convocatòria.

Quan l’idioma original de la documentació aportada siga diferent del castellà o el valencià, s’haurà d’adjuntar, juntament amb esta, la traducció literal del contingut d’esta documentació, que es farà mitjançant un/a traductor/a jurat/ada. A més, la documentació pública d’un altre país haurà d’estar legalitzada o postil·lada degudament, segons el cas.

La comissió de valoració únicament valorarà la documentació que s’aporte i s’acredite degudament dins del termini i en la forma que correspon. No seran valorats els documents que continguen alguna esmena, ratlla o raspadura, llevat que es troben salvats amb la firma de qui els va emetre.

En qualsevol moment del procés, la comissió de valoració podrà requerir al personal participant un aclariment sobre la documentació acreditativa dels mèrits al·legats a fi de comprovar que existixen o aclarir dubtes sobre la interpretació. La no aportació d’esta documentació en el termini que s’indique, en cas que siga necessari, o la constatació, a la vista de la documentació aportada, que hi ha falsedats en els mèrits al·legats suposarà l’exclusió dels mèrits afectats en la valoració del concurs, sense perjuí de les responsabilitats penals, civils o administratives que pertoquen.

Tant el domicili com el correu electrònic que figuren en la instància es consideren els únics vàlids a l’efecte de notificacions, i seran responsabilitat exclusiva de la persona concursant tant els errors en la consignació d’estos com la comunicació a la Direcció General de Personal de qualsevol canvi d’este domicili o correu electrònic.

Les persones participants hauran de presentar abans que finalitze el termini de presentació de sol·licituds la documentació original acreditativa del compliment de requisits de participació, així com la documentació original acreditativa dels mèrits que es pretenen valorar, o una altra documentació original que es requerisca, per a digitalitzar-la i obtindre una còpia autèntica, davant de l’oficina d’assistència en matèria de registres que es trie i, preferentment, en les oficines d’assistència en matèria de registres de les dependències administratives següents:

– 03563 Alacant: c/ Girona, núm. 26.

– 03570 Alcoi: Plaça d’Espanya, núm. 2.

– 12400 Castelló de la Plana: c/ Hort dels Corders, núm. 12.

– 46968 València: Gran Via Ferran el Catòlic, núm. 74.

– En qualsevol de les oficines d’assistència en matèria de registres dels departaments de salut de la Conselleria de Sanitat.

A) Documentació obligatòria

A més dels tres models normalitzats que s’especifiquen en la base 4.c, s’haurà d’aportar, obligatòriament, els documents següents:

A.1) El personal funcionari de carrera d’altres administracions públiques participant haurà d’aportar el certificat de l’administració d’origen d’acord amb el que es disposa en la base 2.A.1.d. La no aportació d’este certificat suposarà l’exclusió de la persona participant en la convocatòria.

A.2) Les persones participants que, per raons de convivència familiar, condicionen les seues peticions al fet que les dos obtinguen el destí en un determinat municipi, hauran d’aportar en l’expedient la sol·licitud concreta de petició condicional que formulen les dos com a interessades, així com la deguda acreditació del vincle familiar i de la convivència.

A.3) La documentació acreditativa d’acord amb el que es disposa en esta convocatòria i l’Orde 12/2017, de 26 de juny, de la Conselleria de Justícia, Administració Pública, Reformes Democràtiques i Llibertats Públiques, de mèrits al·legats que s’arrepleguen en el barem que l’Administració no valore d’ofici.

Tot això, sense perjuí de qualsevol altre document que s’aporte voluntàriament al concurs de trasllats.

B) Desempats

D’acord amb el que es disposa en el resolc dècim de la Resolució de 16 de desembre de 2022, del conseller de Sanitat Universal i Salut Pública, els empats que es produïsquen entre el personal funcionari de carrera que participa en este concurs de trasllats es dirimiran segons els criteris següents, amb caràcter successiu:

B.1) L’empat es resoldrà a favor de la persona que haja obtingut més puntuació en els mèrits que s’inclouen en el barem, segons l’orde que s’establix en cada un dels apartats i subapartats.

B.2) En cas que l’empat persistisca, es resoldrà a favor de la persona de més edat.

6. Comissió de valoració

La comissió de valoració és l’òrgan col·legiat de caràcter tècnic que té com a missió comprovar i avaluar els mèrits del personal concursant i, en general, executar la convocatòria, la qual resoldrà segons el que es disposa en esta i en altres normes aplicables.

Les persones integrants de la comissió de valoració les nomenarà la directora general de Personal en un nombre imparell de cinc titulars, amb les suplents respectives; s’han d’atendre, sempre que siga possible, els criteris de paritat entre el personal empleat públic fix que tinga una classificació professional igual o superior a la que es requerix per als llocs de treball que es convoquen i han de tindre, almenys, la mitat més un, una titulació corresponent a la mateixa àrea de coneixements dels llocs de treball que es convoquen.

La comissió de valoració podrà sol·licitar a la Direcció General de Personal que designe el personal col·laborador de caràcter administratiu o el personal col·laborador de suport tècnic, que actuaran amb veu però sense vot.

La comissió de valoració tindrà la consideració d’òrgan col·legiat de l’Administració i, com a tal, estarà sotmés a les normes que conté la normativa de règim jurídic i procediment administratiu comú de les administracions públiques que resulte aplicable. Les persones que integren la comissió de valoració, així com el personal col·laborador de suport tècnic, s’hauran d’abstindre, i les persones interessades les podran recusar quan hi concórreguen les circumstàncies que es preveuen en els articles 23 i 24 de la Llei 40/2015, d’1 d’octubre, de règim jurídic del sector públic.

El funcionament de la comissió de valoració s’ajustarà al que es preveu en el Decret 3/2017, de 13 de gener, del Consell, pel qual s’aprova el Reglament de selecció, provisió de llocs de treball i mobilitat del personal de la funció pública valenciana, i al que s’establix en la Llei 40/2015, d’1 d’octubre, de règim jurídic del sector públic per als òrgans col·legiats.

La Direcció General de Personal facilitarà les tasques de la comissió i li proporcionarà tot el suport administratiu que siga necessari per a resoldre el concurs.

A l’efecte de comunicacions i de qualssevol altres incidències, les comissions de valoració tindran la seu en la Direcció General de Personal, c/ Misser Mascó, 31, 46206 València.

A l’efecte de gratificacions i indemnitzacions, la comissió de valoració i el personal col·laborador es regiran pel que es disposa en el Decret 24/1997, d’11 de febrer, del Consell, sobre indemnitzacions per raó del servici i gratificacions per servicis extraordinaris.

7. Desenrotllament del concurs i adjudicació dels llocs de treball

Una vegada finalitzat el termini de presentació de sol·licituds i la resta de documentació, la Direcció General de Personal, després de comprovar que es complixen els requisits de participació, proporcionarà a la comissió de valoració les sol·licituds que s’han presentat amb la indicació de les persones sol·licitants que no complixen els requisits de participació.

Una vegada rebuda la documentació, la comissió de valoració, la composició de la qual s’indica en el resolc segon d’esta resolució, procedirà a avaluar els mèrits del personal concursant i formularà la proposta d’adjudicació provisional, que inclourà:

a) Una relació comprensiva de la totalitat del personal concursant, ordenada de més a menys puntuació total, amb indicació de la puntuació que ha obtingut cada participant en cada un dels apartats del barem. Així mateix, en la llista s’haurà d’incloure el lloc que s’adjudica a cada participant, tenint en compte l’orde de preferència que hagen fet constar en la sol·licitud.

b) En esta llista es detallaran les persones que s’hagen d’excloure del concurs, amb la indicació de la causa que motive l’exclusió.

Estes relacions s’exposaran al públic en la pàgina web de la Conselleria de Sanitat [www.san.gva.es](http://www.san.gva.es).

Pel que fa a la publicitat i la difusió d’informació de les persones participants en la convocatòria, s’aplicarà el que disposa l’article 78.6 del Decret 3/2017, en virtut del qual s’ha de garantir, en tot moment, la intimitat de les víctimes de violència de gènere o violència terrorista, especialment les seues dades personals.

Les persones concursants disposaran d’un termini de cinc dies hàbils, a comptar des de l’endemà de la publicació, per a formular les reclamacions que consideren oportunes i, si és el cas, justificar el que estimen pertinent davant de la comissió de valoració.

Si en el desenrotllament del concurs se susciten dubtes respecte a la compatibilitat funcional d’alguna persona participant que tinga reconegut un grau de discapacitat, se sol·licitarà un dictamen de la Comissió d’Estudi de la Diversitat Funcional, en que s’hauran d’especificar les causes per les quals no se li ha d’adjudicar el lloc de treball o les mesures necessàries per a adaptar-lo. En este cas, la persona podrà participar condicionadament en el concurs i quedarà en suspens el transcurs del termini màxim per a dictar la resolució que aprova la llista definitiva fins a la recepció del dictamen.

Posteriorment, la comissió elevarà la proposta d’adjudicació definitiva a la Direcció General de Personal perquè la resolga i la publique en el *Diari Oficial de la Generalitat Valenciana*, la qual servirà de notificació a les persones interessades.

L’adjudicació dels llocs de treball es farà segons l’orde de puntuació que s’ha obtingut mitjançant l’aplicació del barem que figura en l’annex II.

8. Termini de resolució del concurs

En el termini màxim de sis mesos comptats des de l’endemà de la publicació d’esta convocatòria, la Direcció General de Personal dictarà la resolució que aprove la llista definitiva d’adjudicació de llocs de treball i la publicarà en el *Diari Oficial de la Generalitat Valenciana*.

9. Desistiment i renúncia

1) Desistiment: el personal que participe voluntàriament en este concurs de mèrits podrà desistir per escrit de la totalitat de la sol·licitud de participació abans que finalitze el termini de presentació de sol·licituds. Una vegada transcorregut el termini que s’indica no es podrà desistir, per la qual cosa el personal participant quedarà vinculat a la seua sol·licitud i al resultat del procediment.

2) Renúncia: no tindrà cap efecte la renúncia al lloc de treball adjudicat en este concurs, llevat que, abans que finalitze el termini de presa de possessió, s’obtinga un altre lloc per resolució d’una convocatòria concurrent, tant de concurs com de lliure designació. En este cas, dins d’este termini s’haurà d’optar per un dels llocs de treball adjudicats, mitjançant un escrit dirigit a la Direcció General de Personal, i s’entendrà que es renuncia a la resta de llocs de treball que s’han adjudicat en les convocatòries concurrents.

A este efecte, s’entén que dos convocatòries són concurrents quan, en la data de finalització del termini de presentació d’instàncies d’una, no s’haja publicat la resolució d’adjudicació de l’altra.

Així mateix, es podrà desistir de participar en este concurs o renunciar al lloc de treball adjudicat quan hagen transcorregut més de nou mesos entre la convocatòria i la resolució del concurs.

10. Cessament i presa de possessió

En la resolució del concurs s’haurà d’indicar la data en què s’haurà d’efectuar el cessament en els llocs de treball que eventualment estiguen exercint les persones adjudicatàries, així com la data de la presa de possessió de les destinacions adjudicades, llevat de casos de força major justificats degudament.

Si la persona adjudicatària d’un lloc de treball d’esta convocatòria procedix d’una situació d’excedència voluntària per interés particular i no està integrada en cap cos ni escala, s’integrarà d’ofici mitjançant una resolució simultània a la presa de possessió en el cos que corresponga.

Si el personal adscrit provisionalment a algun dels llocs convocats per a la provisió en esta resolució no resulta adjudicatari de cap lloc i el que ocupa provisionalment s’adjudica en este concurs, se l’adscriurà a un altre lloc provisionalment.

El personal que procedix d’altres administracions públiques que, en el moment de la presa de possessió en un lloc de treball que ha obtingut mitjançant el concurs, no acredite el coneixement de valencià mitjançant la presentació del certificat del nivell de valencià expedit o homologat per la Junta Qualificadora de Coneixements de Valencià, que corresponga al grup o el subgrup del lloc citat d’acord amb el que s’establix en l’apartat 2 de l’article 20 del Decret 3/2017, quedarà obligat a assistir als cursos de perfeccionament que a l’efecte organitza l’Administració de la Generalitat fins que obtinga este nivell.

11. Personal en millora d’ocupació

El personal que accedisca al nomenament provisional per millora d’ocupació, en aplicació del que es preveu en la disposició transitòria tercera del Decret 3/2017, i obtinga la destinació en este concurs, podrà optar per romandre en este nomenament o incorporar-se a la destinació adjudicada en el concurs.

L’opció s’haurà de comunicar al Servei de Gestió de Personal en el termini de 10 dies naturals des de la publicació de la resolució d’adjudicació, i s’entendrà que, en el supòsit de no exercir opció, tria incorporar-se al lloc de treball que ha obtingut en el concurs.

12. Comissions de servicis

El personal funcionari que obtinga un lloc de treball per concurs no podrà exercir provisionalment, en comissió de servicis, altre lloc de treball fins que transcórrega un any de permanència en este, llevat que es done algun dels supòsits que es preveuen en l’apartat 7 de l’article 114 de l’LFPV.

Este termini serà de dos anys en els casos que preveu l’apartat 8 de l’article 114 de l’LFPV.

13. Publicitat

Excepte en els casos que, expressament, es determine el contrari, les publicacions de les diferents actuacions relatives a la convocatòria es duran a terme en la pàgina web de la Conselleria de Sanitat www.san.gva.es, i s’iniciaran els terminis corresponents a partir de l’endemà de la data de la diligència de la publicació. La comissió de valoració podrà determinar la conveniència d’utilitzar altres mitjans a l’efecte exclusiu d’informació.

14. Recursos

La convocatòria, les bases i tots els actes administratius que dicte en l’execució d’esta la directora general de Personal, que posen fi a la via administrativa, podran impugnar-los les persones interessades interposant el recurs contenciós administratiu davant del jutjat contenciós administratiu de la ciutat de València, en el termini de dos mesos comptats a partir de l’endemà de la publicació de l’acte contra el qual es recorre, d’acord amb el que es disposa en l’article 123 de la Llei 39/2015, d’1 d’octubre, del procediment administratiu comú de les administracions públiques, així com en els articles 8, 14.2 i 46 de la Llei 29/1998, de 13 de juliol, reguladora de la jurisdicció contenciosa administrativa o, potestativament, podran interposar un recurs de reposició, en el termini d’un mes des de l’endemà de la publicació, davant del mateix òrgan que va dictar la resolució, d’acord amb els articles 123 i 124 de la Llei 39/2015, d’1 d’octubre, citada, del procediment administratiu comú de les administracions públiques.

Les resolucions dictades per la comissió de valoració, que no posen fi a la via administrativa, podran impugnar-les les persones interessades mitjançant la interposició d’un recurs d’alçada davant de la Direcció General de Personal o de la comissió de valoració, en el termini d’un mes des de l’endemà de la publicació, d’acord amb els articles 121 i 122 de la Llei 39/2015, d’1 d’octubre, del procediment administratiu comú de les administracions públiques.

Tot això, sense perjuí que s’utilitze qualsevol altre recurs que es considere convenient.

*Segon*

Nomenar les persones integrants de la comissió de valoració d’este concurs, la composició nominal del qual és la següent:

Presidència:

Titular: Julio Muelas Tirado

Suplent: María Julia Bellver Soto

Secretaria:

Titular: María José Torner Giner

Suplent: Eduardo Rubiales Gutiérrez

Vocals:

Titular: Ana María Sola Canos

Suplent: Eva María Molina Periz

Titular: Luisa María Berto Navarro

Suplent: Felipe Algarra Guijarro

Titular: Lourdes Leticia Fernández Vidal

Suplent: Elena Navarro Calderon

Esta resolució, que posa fi a la via administrativa, la podran impugnar les persones interessades mitjançant la interposició d’un recurs contenciós administratiu davant del jutjat contenciós administratiu de la ciutat de València, en el termini de dos mesos, comptats a partir de l’endemà de la publicació de l’acte contra el qual es recorre, d’acord amb el que es disposa en l’article 123 de la Llei 39/2015, d’1 d’octubre, del procediment administratiu comú de les administracions públiques, així com en els articles 8, 14.2 i 46 de la Llei 29/1998, de 13 de juliol, reguladora de la jurisdicció contenciosa administrativa o, potestativament, podran interposar un recurs de reposició en el termini d’un mes des de l’endemà de la publicació davant de la Direcció General de Personal, d’acord amb els articles 123 i 124 de la Llei 39/2015, d’1 d’octubre, citada, del procediment administratiu comú de les administracions públiques.

Tot això, sense perjuí que s’utilitze qualsevol altre recurs que es considere convenient.

  

València, 12 de setembre de 2024

María Amparo Pinazo Gamir

Directora general de Personal

Esta disposició conté annexos. Consulteu-ne la versió en PDF.